fi fi fi fi fi fi fi fi fi fi fi nds fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi ur fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi en fi fi fi fi fi fi fi fi fi fi fi en fi fi fi fi fi fi fi fi fi fi en en fi en fi fi en fi es fi fi fi fi fi fi fi fi fi fi en en en en en en en en en en it fi als fi fi fi fi fi fi fi fi fi fi en en en en en en en en it fi en fi fi fi fi fi fi ru fi fi fi fi fi fi fi fi fi fi en fi fi fi en en en en en en en en fi fi en fi fi en fi fi fi en fi en fi fi fi fi fi fi fi fi en fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi it fi fi en fi fi fi en en en en fi fi en fi fi en fi fi fi fi fi fi fi fi en fi fi fi fi fi en en en fi fi fi fa fi en fi en fi da fi en fi en fi en fi fr fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi en fi fi fi fi fi fi fi fi fi fi fi fi fi fi fi fi fi fi fi fi fi uk fi fi fi nl fi fi it fi fi fi
JYUn OA-sopimukset — Avoin tiede ja tutkimus
Musiikin, taiteen ja kulttuurin tutkimuksen laitos
JYUniorit - Lasten ja nuorten yliopisto
Jyväskylän yliopiston tutkijat voivat hyödyntää tiedelehtikustantajien kanssa neuvoteltuja avoimen julkaisemisen etuja. Alla on listaus voimassa olevista sopimuksistamme.
FinELib-konsortion sopimus ACS:n kanssa sisältää oikeuden julkaista artikkeleita avoimena ACS lehdissä sopimuskauden 2021–2023 aikana. Kirjoittajan ei tarvitse maksaa kirjoittajamaksua (article processing charge, APC-maksu). Maksuttomia avoimia artikkeleita on käytössä rajallinen määrä, mutta niiden arvioidaan kattavan konsortion julkaisut sopimuskauden aikana.
Olet oikeutettu maksuttomaan avoimeen julkaisemiseen ACS:n lehdissä, jos
olet artikkelisi vastaava kirjoittaja (corresponding author), joka on yhteyshenkilönä kustantajan suuntaan vertaisarviointiprosessin aikana
olet Jyväskylän yliopiston tutkija tai opiskelija
artikkelisi on hyväksytty julkaistavaksi ACS:n hybridi- tai Full OA -lehdessä
Katso listaus julkaisusopimukseen kuuluvista lehdistä FinELibin ohjesivulta.
Huom. Lehtilistoihin voi tulla muutoksia sopimuskauden aikana.
artikkelisi on vertaisarvioitu (e-kirja-artikkelit eivät kuulu julkaisuoikeuden piiriin)
artikkelisi on hyväksytty ajalla 1.1.2021–31.12.2023
Kun lähetät artikkelisi käsikirjoituksen ACS:lle, on suositeltavaa käyttää JYU:n sähköpostiosoitetta helpottamaan julkaisupyyntösi verifiointia.
Lue lisää ja tutustu kirjoittajan ohjeisiin: Artikkelin julkaiseminen avoimena ACS:n lehdissä
Association for Computing Machinery (ACM)
FinELibin ja ACM:n (Association for Computing Machinery) neuvottelema Read & Publish -sopimus mahdollistaa maksuttoman avoimen julkaisemisen ACM:n lehdissä ja konferenssijulkaisuissa (journals, magazines, conference proceedings).
Tutkijan ei tarvitse maksaa kirjoittajamaksua (Open Access Charge, Article Processing Charge), sillä avoimen julkaisemisen kustannukset on sisällytetty sopimukseen.
Olet oikeutettu maksuttomaan avoimeen julkaisemiseen, jos täytät seuraavat ehdot:
Artikkelisi julkaistaan julkaisusopimukseen sisältyvässä ACM:n lehdessä tai konferenssijulkaisussa.
Katso listaus sopimukseen kuuluvista julkaisuista FinELibin ohjesivulta.
Olet artikkelisi vastaava kirjoittaja (corresponding author).
Olet käyttänyt Jyväskylän yliopiston sähköpostiosoitetta lähettäessäsi artikkelin.
Artikkelisi on hyväksytty julkaistavaksi ajalla 1.7.2022–31.12.2024.
Kun artikkelisi on hyväksytty, saat sähköpostin, joka sisältää tietoa artikkelin avoimesta julkaisemisesta.
Saadaksesi edun sinun tulee valita julkaisuprosessissa vaihtoehdot
Institutionally Paid Open Access ja
CC license / Allow remixing (CC BY 4.0 license)
Lue lisää ja tutustu kirjoittajan ohjeisiin: Avoin julkaiseminen ACM:n lehdissä
BioMed Central & SpringerOpen (open access -lehdet)
Avoimen tiedon keskus maksaa BioMed Centralin ja SpringerOpen-palvelun kirjoittajamaksuista 50 %. Toinen 50 % maksusta jää kirjoittajalle/laitokselle. Alkuperäisestä kirjoittajamaksusta saadaan lisäksi 5 % alennus.
Kun artikkelisi hyväksytään julkaistavaksi, kustantaja huolehtii prosessin etenemisestä. Julkaisumaksusta vähennetään ensin alennus (5 %) ja loppuosa jaetaan kahteen osaan niin, että toinen osa (50 %) veloitetaan Avoimen tiedon keskuksen ylläpitämältä tililtä ja toisesta puolesta lähetetään lasku tutkijalle tai laitokselle. Laskutusosoitteen voi yhteyshenkilö (corresponding author) sopia kustantajan kanssa.
Lisätietoa: Submission guidelines for members
Yliopiston VAT-numero on: FI02458947.
JYU on liittynyt Cogitatio Pressin instituutiojäseneksi 11.10.2018 alkaen. JYU:n tutkijat voivat julkaista artikkelinsa Cogitatio Pressin lehdissä avoimena ilman julkaisumaksua.
Elsevier: Cell Press -lehdet
FinELibin ja Elsevierin sopimuksen perusteella vastaavat kirjoittajat voivat julkaista avoimia artikkeleita ilman APC-maksua (article processing charge) sopimuksen piiriin kuuluvissa Elsevierin Cell Press -lehdissä. Avoimia artikkeleita on sopimuskauden 2022–2024 aikana käytettävissä vuosittain rajallinen määrä.
Olet oikeutettu julkaisemaan artikkelisi avoimena maksutta, jos
olet artikkelisi vastaava kirjoittaja (corresponding author) ja olet yhteydessä Elsevieriin vertaisarviointiprosessin aikana
artikkelisi on hyväksytty julkaistavaksi sopimuksen piiriin kuuluvissa Cell Press -lehdissä (lehtilistaan voi tulla muutoksia sopimuskauden aikana)
Katso listaus julkaisusopimukseen kuuluvista lehdistä FinELibin ohjesivulta.
artikkelisi hyväksymispäivämäärä (acceptance date) on ajalla 1.1.2022–31.12.2024
full length journal articles
Lue lisää ja tutustu kirjoittajan ohjeisiin: Artikkelin julkaiseminen avoimena Cell Press -lehdissä
Elsevier: SD Freedom -lehdet
FinELibin ja Elsevierin sopimuksen perusteella vastaavat kirjoittajat voivat julkaista avoimia artikkeleita ilman APC-maksua (article processing charge) sopimuksen piiriin kuuluvissa Elsevierin hybridilehdissä. Avoimia artikkeleita on sopimuskauden 2021–2023 aikana käytettävissä rajallinen määrä. Avoimen julkaisuoikeuden piiriin kuuluu myös Avoimen tiedon keskuksen tilaama hybridilehti Journal of Great Lakes Research.
Olet oikeutettu julkaisemaan artikkelisi avoimena maksutta, jos
olet artikkelisi vastaava kirjoittaja (corresponding author)
olet JYU:n tutkija tai opiskelija
artikkelisi on hyväksytty julkaistavaksi Elsevierin hybridilehdessä
Katso listaus julkaisusopimukseen kuuluvista lehdistä FinELibin ohjesivulta.
Julkaisuoikeuden piiriin kuuluu myös OSC:n tilaama Journal of Great Lakes Research.
artikkelisi hyväksymispäivämäärä (acceptance date) on ajalla 1.1.2021–31.12.2023
full length journal articles
case reports, short reviews (surveys)
Lue lisää ja tutustu kirjoittajan ohjeisiin: Artikkelin julkaiseminen avoimena SD Freedom -lehdissä
FinELib-konsortio on solminut Emeraldin kanssa sopimuksen, johon sisältyy mahdollisuus julkaista artikkeleita avoimena ilmaisilla open access -vouchereilla CC BY-lisenssillä.
Voucheria käyttäessään kirjoittaja saa julkaista artikkelinsa ilman APC-maksua.
Voucherin voi saada artikkeliin, joka hyväksytään julkaistavaksi sopimuskauden aikana (1.1.2021–31.12.2023).
Vouchereita voi käyttää Jyväskylän yliopistoon affilioitunut vastaava kirjoittaja (corresponding author).
Kirjoittajan tulee käsikirjoitusta jättäessään käyttää organisaatiokohtaista sähköpostiosoitettaan. Näin Emerald tunnistaa kirjoittajan oikeuden ilmaiseen voucheriin.
Lue lisää ja tutustu kirjoittajan ohjeisiin: Artikkelin julkaiseminen avoimena Emerald Premier -lehdissä
FinELib-konsortion sopimus IEEE:n kanssa sisältää oikeuden julkaista artikkeleita avoimena IEEE:n tiedelehdissä sopimuskauden 2021–2023 aikana. Kirjoittajan ei tarvitse maksaa kirjoittajamaksua (article processing charge, APC-maksu). Maksuja voi tulla kirjoittajalle kuitenkin esim. väreistä, sivuista ja jälkipainoksista.
Maksuttomia avoimia artikkeleita on käytössä rajallinen määrä, mutta niiden arvioidaan kattavan konsortion julkaisut sopimuskauden aikana.
Olet oikeutettu maksuttomaan avoimeen julkaisemiseen, jos
olet artikkelisi vastaava kirjoittaja (corresponding author), joka hoitaa yhteydenpidon IEEE:hen vertaisarviointiprosessin aikana
olet JYU:n tutkija tai opiskelija
artikkelisi on hyväksytty julkaistavaksi IEEE:n hybridi- tai täysin avoimessa lehdessä
Katso julkaisusopimukseen kuuluvat IEEE:n lehdet FinELibin ohjesivulta.
artikkelisi on hyväksytty julkaistavaksi ajalla 1.1.2021–31.12.2023
Lue lisää ja tutustu kirjoittajan ohjeisiin: Artikkelin julkaiseminen avoimena IEEE:n tiedelehdissä
FinELib-konsortion sopimus Springer Naturen kanssa sisältää oikeuden julkaista artikkeleita avoimena Nature Research -hybridinimekkeissä (ks. lehtilista FinELibin ohjesivulla) sopimuskauden 1.6.2022–31.12.2024 aikana. Kirjoittajan ei tarvitse maksaa kirjoittajamaksua (article processing charge, APC-maksu), vaan se sisältyy konsortiosopimuksen hintaan.
Artikkelin vastaava kirjoittaja (corresponding author), joka on affilioitunut Jyväskylän yliopistoon, voi hyödyntää sopimukseen sisältyvää oikeutta julkaista artikkelinsa avoimena. Avoimen tiedon keskus vahvistaa affiliaation julkaisuprosessin aikana.
Sopimus koskee Nature Research -lehtiä (ks. lehtilista FinELibin sivulla). Kustantajan sopimuskauden aikana perustamat uudet Nature Research -hybridinimekket lisätään listaan sitä mukaa, kun lehtien julkaiseminen alkaa. Sopimus koskee seuraavia artikkelityyppejä:
Katso lista sopimukseen kuuluvista hybridilehdistä sekä ohjeet vastaavalle kirjoittajalle: Artikkelin julkaiseminen avoimena Nature Research -nimekkeissä
Huom.: Oletuksena on, että tilaajaorganisaatioihin affilioituneet kirjoittajat julkaisevat artikkelinsa avoimena. Jos kuitenkin haluat julkaista artikkelisi maksumuurin takana, ole yhteydessä Avoimen tiedon keskukseen ennen kuin käyt My Publication -prosessin läpi. Tällöin Avoimen tieden keskus ei hyväksy artikkeliasi julkaistavaksi avoimena, ja saat kustantajalta uuden linkin My Publication -järjestelmään ja artikkelisi julkaistaan maksumuurin takana.
Jyväskylän yliopiston opiskelijat ja henkilökunta voivat lukea ja ladata vapaasti kaikkia Open Book Publishersin kirjoja.
Open Library of Humanities
Open Library of Humanities on voittoa tavoittelematon ja nk. timanttimallin (Diamond OA) kustantaja, joka nojaa toiminnassaan kirjastojen maksamiin jäsenmaksuihin. Jyväskylän yliopisto on yksi OLH:n toiminnan tukijoista.
Avoin julkaiseminen OLH:n lehdissä on maksutonta kaikille kirjoittajille affiliaatiosta riippumatta.
Artikkelit julkaistaan CC BY -lisenssillä. Mikäli artikkeliin liittyy kolmansien tahojen tekijänoikeuksia, voidaan erityistapauksissa soveltaa myös muita CC-lisenssejä.
Open Library of Humanities - A better path to open access for the humanities
Lue lisää ja tutustu kirjoittajan ohjeisiin: Avoin julkaiseminen OLH:n lehdissä
Oxford University Press (OUP)
FinELibin ja OUP:n neuvottelema Read & Publish -sopimus mahdollistaa maksuttoman avoimen julkaisemisen OUP:n hybridilehdissä. Tutkijan ei tarvitse maksaa kirjoittajamaksua (Open Access Charge, Article Processing Charge), sillä avoimen julkaisemisen kustannukset on sisällytetty sopimukseen.
Olet oikeutettu maksuttomaan avoimeen julkaisemiseen, jos
olet JYU:n tutkija tai opiskelija
artikkelisi julkaistaan OUP:n hybridilehdessä
katso julkaisusopimukseen kuuluvat OUP:n lehdet FinELibin ohjesivulta
olet artikkelisi vastaava kirjoittaja (corresponding author)
artikkelisi on siirtynyt tuotantoon (received into production) ajalla 1.1.2021–31.12.2023
Lue lisää ja tutustu kirjoittajan ohjeisiin: Avoin julkaiseminen OUP:n lehdissä
Royal Society of Chemistry
JYU:n tutkijat voivat julkaista artikkeleita avoimena Royal Society of Chemistryn (RSC) hybridilehdissä ilman erillistä maksua. Avoin julkaiseminen on tutkijalle ilmaista, sillä kustannukset on katettu osana FinELib-konsortion sopimusta.
Olet oikeutettu maksuttomaan avoimeen julkaisemiseen, kun
artikkelisi julkaistaan RSC:n hybridilehdessä:
Katso julkaisusopimukseen kuuluvat RSC:n lehdet FinELibin ohjesivulta.
olet artikkelisi vastaava kirjoittaja (corresponding author)
artikkelisi on hyväksytty ajalla 1.1.2022–31.12.2023
olet JYU:n tutkija tai opiskelija
Lisäksi Jyväskylän yliopiston tutkijat (artikkelin vastaavana kirjoittajana) ovat oikeutettuja 15 % alennuksen RSC:n Full OA -lehtien julkaisumaksuista.
Huom. Avoimen julkaisemisen etuihin oikeutetut tutkijat/opiskelijat tunnistetaan sähköpostiosoitteen perusteella. Kun lähetät artikkelisi RSC:lle, muista käyttää oman organisaatiosi sähköpostiosoitetta.
Lue lisää ja tutustu kirjoittajan ohjeisiin: Artikkelin julkaiseminen avoimena Royal Society of Chemistryn lehdissä
JYU:n tutkijat voivat julkaista artikkelinsa avoimena CC-BY-lisenssillä
maksutta sopimukseen kuuluvissa hybridilehdissä
20 % alennuksella APC-maksuista sopimukseen kuuluvissa Gold OA -lehdissä
Katso ajantasaiset listat sopimukseen kuuluvista hybridi- ja Gold OA -lehdistä FinELibin ohjesivulla.
Voit käyttää Sagen OA-julkaisemisen etuja, kun:
artikkelisi on hyväksytty julkaistavaksi 1.1.2020–31.12.2022 sopimukseen kuuluvassa Sagen lehdessä
olet JYU:n tutkija tai opiskelija
olet artikkelisi vastaava kirjoittaja (corresponding author)
Lue lisää ja tutustu kirjoittajan ohjeisiin: Artikkelin julkaiseminen avoimena SAGEn lehdissä
Ongelmatilanteissa voit ottaa yhteyttä Sagen asiakaspalveluun osoitteella openaccess@sagepub.com.
Science Advances -lehti (AAAS)
JYU:n tutkijat saavat 15 % alennuksen kirjoittajamaksusta (APC-maksu) julkaistessaan artikkelinsa avoimina American Association for the Advancement of Sciencen (AAAS) Science Advances -lehdessä.
Science Advances -lehden kaikki artikkelit julkaistaan välittömästi avoimina. Lisätietoja kirjoittajamaksuista Science Advances -lehden verkkosivuilla.
Olet oikeutettu alennukseen, jos
olet se artikkelin kirjoittajista, joka vastaa kirjoittajamaksun maksamisesta (tavallisesti vastaava kirjoittaja eli corresponding author)
artikkelisi on hyväksytty ajalla 10.12.2021–2.12.2022
olet JYU:n tutkija, opettaja tai opiskelija
Katso ohjeet vastaavalle kirjoittajalle: Artikkelin julkaiseminen avoimena Science Advances -lehdessä.
SCOAP3 on CERNin johtama open access -hanke, jossa suurenergiafysiikan keskeiset lehdet muutetaan OA-julkaisuiksi. Avoimen tiedon keskus on yksi hankkeen rahoittajista, ja myös JYU:n tutkijat voivat julkaista artikkelinsa SCOAP3-lehdissä ilman APC-maksua.
Lista SCOAP3-lehdistä ja lehtikohtaiset ohjeet: https://scoap3.org/phase2-journals/.
FinELib-konsortion sopimus Springer Naturen kanssa sisältää oikeuden julkaista artikkeleita avoimena Springerin Compact-hybridinimekkeissä (ks. lehtilista FinELibin ohjesivulla) sopimuskauden 1.1.2021–31.12.2023 aikana. Kirjoittajan ei tarvitse maksaa kirjoittajamaksua (article processing charge, APC-maksu), vaan se sisältyy konsortiosopimuksen hintaan.
Artikkelin vastaava kirjoittaja (corresponding author), joka on affilioitunut Jyväskylän yliopistoon, voi hyödyntää sopimukseen sisältyvää oikeutta julkaista artikkelinsa avoimena. Avoimen tiedon keskus vahvistaa affiliaation julkaisuprosessin aikana.
Sopimus kattaa Springerin Compact-kokoelman hybridilehdet ja koskee seuraavia artikkelityyppejä:
Katso lista sopimukseen kuuluvista hybridilehdistä sekä ohjeet vastaavalle kirjoittajalle: Artikkelin julkaiseminen avoimena Springer Compact -kokoelmassa
HUOM! Oletuksena on, että tilaajaorganisaatioihin affilioituneet kirjoittajat julkaisevat artikkelinsa avoimena. Jos kuitenkin haluat julkaista artikkelisi maksumuurin takana, ota yhteyttä Avoimen tiedon keskukseen ennen kuin käyt julkaisuprosessin läpi.
Vuoden 2022 artikkelikiintiö on loppunut; FinELib-sopimuksella ei enää avata artikkeleita vuonna 2022.
Muistathan, että artikkelin voi julkaista avoimena myös rinnakkaistallentamalla.
FinELib-konsortion sopimus Wileyn kanssa mahdollistaa artikkeleiden julkaisemisen avoimena Wileyn Full OA- ja hybridilehdissä sopimuskaudella 2020–2022. Avoimien artikkeleiden julkaisemiseen on vuosittain käytössä tietty kiinteä rahamäärä.
Vuonna 2020 noin 53 % sopimuksessa mukana olevien organisaatioiden artikkeleista voitiin julkaista ilman lisämaksua (Article Processing Charge, APC).
Vuonna 2021 ilman lisämaksua julkaistiin noin 75% artikkeleista.
Huom. Wiley arvioi vuodelle 2022 varatun OA-rahan loppuvan lokakuussa.
Muistathan, että artikkelin voi julkaista avoimena myös rinnakkaistallentamalla.
Voit julkaista artikkelisi avoimena, mikäli seuraavat ehdot täyttyvät:
olet artikkelisi vastaava kirjoittaja (corresponding author)
artikkelisi on hyväksytty sopimuskauden aikana 17.2.2020–31.12.2022
artikkelityyppi on primary research article tai review article
olet JYU:n tutkija tai opiskelija
artikkelisi julkaistaan Wileyn Full OA- tai hybridilehdessä
Katso sopimukseen kuuluvien lehtien listat FinELibin ohjesivulla.
Organisaatiosi vahvistaa affiliaatiosi julkaisuprosessin aikana.
Wileyn käytössä olevat avoimen julkaisemisen Creative Commons (CC) -lisenssit:
Katso listat sopimukseen kuuluvista lehdistä sekä ohjeet vastaavalle kirjoittajalle: Artikkelin julkaiseminen avoimena Wileyn lehdissä
Jyväskylän yliopisto osallistuu avoimen tieteen infrastruktuureja kehittävien organisaatioiden rahoittamiseen erilaisin jäsen- ja tukimaksuin.
Cornellin yliopiston ylläpitämä arXiv on matematiikan, fysiikan ja niiden lähitieteiden avoin preprint-arkisto ja julkaisualusta. Jyväskylän yliopisto osallistuu arXivin rahoittamiseen.
Directory of Open Access Books (DOAB)
Monitieteinen Directory of Open Access Books on vertaisarvioitujen open access -kirjojen hakemisto ja avoimen tieteen infrastruktuuri, jonka toimintaa Jyväskylän yliopisto on mukana rahoittamassa.
Directory of Open Access Journals (DOAJ)
DOAJ on avointen, vertaisarvioitujen tiedelehtien hakemisto, jonka toiminnan ja ylläpidon rahoittamiseen JYU osallistuu.
Avoimen lähdekoodin julkaisuarkisto-ohjelmisto DSpacea käytetään Suomessa laajasti sekä Kansalliskirjaston tuottamissa että organisaatioiden itsenäisesti ylläpitämissä julkaisuarkistoissa. Jyväskylän yliopisto on liittynyt DSpacen tukijäseneksi.
Public Knowledge Project (PKP)
Public Knowledge Project on hanke, joka tekee tutkimusta ja kehittää avoimen lähdekoodin ohjelmistoja tieteellisen julkaisemisen hyväksi. JYU on yksi PKP:n toiminnan tukijoista.
SCOAP3-hankkeen projektissa SCOAP3 for Books hiukkasfysiikan ja sen lähitieteenalojen kirjoja konvertoidaan eli muutetaan takautuvasti avoimiksi. JYU on osallistunut projektiin maksamalla tukimaksun.
Sherpa Romeo -palveluun on koottu tietoa kustantajien asettamista linjauksista ja ehdoista tieteellisten artikkeleiden rinnakkaistallentamiselle. JYU on mukana rahoittamassa Sherpa Romeota.
SPARC Europe (The Scholarly Publishing and Academic Resources Coalition) on eurooppalaisten tutkimuslaitosten ja kirjastojen yhteenliittymä, joka edistää tieteen ja julkaisemisen avoimuutta ja kilpailua kustannusalalla sekä rohkaisee uusien kustannusmallien kehittämiseen. JYU on mukana rahoittamassa SPARC Europen toimintaa.
OA-julkaisemiseen liittyvät kysymykset: openpublishing@jyu.fi
Avoin tiede ja tutkimus
Open access -lehtien laadun arviointi
Avoimen julkaisemisen maksut Suomen Akatemian ja EU:n rahoittamassa tutkimuksessa 1.9.2021 alkaen
Väitöskirjat ja muut julkaisut
PL 35 (B, Lähde)
Seminaarinkatu 15 (B, Lähde)
Yliopiston erillislaitokset ja palvelut
Monikielisen akateemisen viestinnän keskus Movi